KINNITATUD Kutsekomisjoni otsusega 22.09.2015

**Varasemate õpingute ja töökogemuse arvestamise kord**

**lümfiterapeut, tase 6 kutse taotlemisel aastal 2016.**

**1. Üldsätted**

1.1. Käesoleva korraga reguleeritakse varasemate õpingute ja töökogemuse arvestamist (edaspidi VÕTA) Eesti Lümfiteraapia Liidu (edaspidi ELTL) kui kutse andja poolt.

1.2. Korraga reguleeritakse VÕTA taotluste esitamise, läbivaatamise ja hindamise kord ELTL poolt antava lümfiterapeut, tase 6 taotlemisel.

1.3. Varasemate õpingute ja töökogemuse arvestamist hindab kutsekomisjoni poolt määratud hindamiskomisjon.

1.4. VÕTA võimaldab arvestada õppeasutustes, täiendus­koolituskursustel või iseseisvalt omandatut, samuti tööalasest tegevusest ja muudest kogemustest õpitut ning hinnata taotleja kompetentside vastavust kutse andmise korra Lisaga 2 kehtestatud hindamiskriteeriumitele esitatud dokumentide ja vestluse põhjal ilma teoreetilise ja praktilise eksamita.

1.5. Informatsioon VÕTA protseduuride ja töökorralduse kohta on avalikustatud ELTL kodulehel.

**2. Nõuded ja taotlemine**

2.1. VÕTA taotleja esitab selleks ettenähtud tähtajaks kutsekomisjonile:

* avalduse (Lisa 1)
* erialast haridust tõendavate dokumentide koopiad:
	+ Massööri, füsioterapeudi, tegevusterapeudi, arsti, hambaarsti, õe või ämmaemanda haridus,
	+ Välisriigis omandatud lümfiteraapiaalane haridus ja läbitud ainete kirjeldus.
* Tööandja tõendi vähemalt kolme-aastase erialase töökogemuse kohta **või** erapraksises töötamisel erialast töökogemust ja töökoormust tõendavate dokumentide koopiad.
* Juhtumianalüüsi II, III staadiumi sekundaarne lümfödeemi käsitlemise ning primaarne lümfödeemi käsitlemise kohta (Lisa 2).

2.2. Lisaks punktis 2.1. nimetatud dokumentidele esitab taotleja kutsekomisjonile:

* Elulookirjelduse (Lisa 3);
* Koopia isikut tõendavast dokumendist (pass või ID kaart)
* Maksekorralduse vm kinnituse kutse andmisega seotud kulude tasumise kohta).

2.3.Taotleja vastutab esitatud dokumentide ja muude materjalide õigsuse eest.

**3. Taotluse menetlemine**3.1. ELTL:

* registreerib taotluse;
* vajadusel teavitab taotlejat puudustest ning annab tähtaja nende kõrvaldamiseks;
* edastab nõuetekohaselt esitatud dokumendid kutsekomisjonile.

3.2. Kutsekomisjon vaatab esitatud dokumendid läbi ning teeb 2 tööpäeva jooksul otsuse taotleja lubamise kohta hindamisele.

**4. Hindamine**

4.1. VÕTA hindamise teostab kutsekomisjoni poolt kinnitatud hindamiskomisjon.

4.2. Hindamiskomisjon korrraldab taotlejaga vestluse 7 tööpäeva jooksul peale kutsekomisjoni otsust hindamisele lubamise kohta.

4.3. Hindamiskomisjon hindab kutse taotleja kompetentside vastavust hindamiskriteeriumitele lähtudes taotleja esitatud dokumentatsioonist ja vestlusest.

4.4. Hindamiskomisjon koostab iga taotleja kohta vormikohase hindamisotsuse ning esitab selle kutsekomisjonile.

4.5. Hindamisotsuse aluseks olnud alusdokumentidest peab olema selgelt ja üheselt mõistetav hindamisotsuse kujunemine.

4.6. Kui hindamiskomisjon otsustab, et esitatud dokumentatsioon ja vestlus ei võimalda rahuldavalt tuvastada taotleja tegelikke kompetentse, teeb ta Kutsekomisjonile ja taotlejale ettepaneku korraldada täiendav hindamine, milleks on osalises või täismahus kirjalik test ja/või praktiline eksam sarnaselt esmataotlemisele.

4.7. Hindamiskomisjoni selline otsus peab sisaldama mittetõendatud kompetentside nimetusi ja asjakohaseid põhjendusi.

4.8. Kui taotleja nõustub täiendava hindamisega, teatab ELTL täiendava hindamise aja ja koha taotlejale 10 tööpäeva jooksul pärast kutsekomisjoni otsust täiendava hindamise korraldamisest.

4.9. Kui taotleja ei nõustu kutsekomisjoni otsusega, siis loetakse see kutse taotlemisest loobumiseks ning kutse taotlemise tasu ei tagastata.

**5. Kutse taotlemise tasu**

5.1. Kutse taotlemise tasu VÕTA korras ilma punktides 4.6 - 4.8 käsitletud täiendava hindamiseta maksab 68 eur.

5.2. Taotleja maksab tasu ja esitab tasumist tõendava dokumendi koos kõikide teiste dokumentidega selleks ettenähtud tähtajaks.

5.3. Puntkides 4.6 - 4.8 käsitletud täiendava hindamise puhul tasub taotleja lisaks 94 eur ja esitab tasumist tõendava dokumendi ELTL’le vähemalt 2 tööpäeva enne täiendavat hindamist.

5.4. Taotleja soovi korral koostab ELTL vastavasisulise arve.

**6. Vaidlustamine**

6.1. Hindamiskomisjoni tegevuse suhtes saab pretensioone esitada Kutsekomisjonile.

6.2. Kutsekomisjoni otsuseid saab edasi kaevata Halduskohtule.